CELEX: 32020R0958
Language: bg
Date: 2020-06-26 00:00:00
Title: Регламент за изпълнение (ЕС) 2020/958 на Комисията от 26 юни 2020 година относно класирането на някои стоки в Комбинираната номенклатура

3.7.2020   
               
               
                  BG
               
               
                  Официален вестник на Европейския съюз
               
               
                  L 211/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/958 НА КОМИСИЯТА
         от 26 юни 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 юни 2020 година.
            
               
                  За Комисията
               
               
                  от името на председателя,
               
               Philip KERMODE
               
                  Изпълняващ длъжността генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие, т.нар. кутия за представяне, с размери приблизително 21 cm x 21 cm x 8 cm, изработена от картон, покрит с декоративна хартия с цел излагане. Изделието е снабдено с вставка от тънка пластмаса, чиято форма позволява в нея да бъдат поместени няколко козметични продукта. Изделието има капак с прозорец от прозрачна пластмаса, през който се виждат козметичните продукти.
                        Вж. изображението  (*1).
                     
                     
                        4819 50 00 
                     
                     
                        Класирането се определя от общи правила 1, 3, буква б) и 6 за тълкуване на Комбинираната номенклатура и от описанието на кодове по КН 4819 и 4819 50 00 .
                        Изключва се класиране в код по КН 4202 99 00  като кутии, подобни на кутии за флакони или бижута поради предназначението на изделието (най-вече здравината му), което не е подходящо за дълготрайна употреба. (Виж също Обяснителните бележки към Хармонизираната система (ОБХС) към позиция 4202, седма алинея, в която се описват обективните характеристики на кутиите с капак, подобни на кутии за бижута.) Вставката от тънка пластмаса губи формата си и се напуква и/или счупва след неколкократно изваждане и поставяне обратно на козметичните продукти.
                        Изделието е предназначено да бъде използвано като амбалаж за транспортиране и продажба на козметични продукти, но също така има декоративна стойност по смисъла на ОБХС към позиция 4819, буква А, първа алинея. Вставката крепи козметичните продукти при транспортирането им, а прозрачният прозорец върху капака на контейнера излага козметичните продукти на показ за целите на продажбата им.
                        Основният характер на изделието се придава от опаковката от картон, а не от пластмасовата вставка, която служи само за да крепи козметичните продукти.
                        Поради това изделието трябва да бъде класирано в код по КН 4819 50 00  като „други опаковки“.
                     
                  
               
            
               (*1)  Изображението е само за информация.